รู้สึกจุกแน่น เหมือนมีลมในท้องมาก ทำให้เวลาหายใจเข้า เหมือนหายใจไม่เข้า หายใจไม่สุด เหมือนไม่ได้รับออกซิเจน รู้สึกอยากจะเรอก็เรอไม่ออก ต้องทนจุกจนรู้สึกใจจะขาดถึงจะสามารถหายใจเข้าได้ครั่งนึง ทรมานจนอยากจะตายๆไปซะ
สวัสดีค่ะ อาการจุกแน่น มีลมในท้องมาก หายใจไม่สุด อาจเกิดจาก-โรคกระเพาะอาหารอักเสบ ทำให้เกิดอาการท้องอืด แน่นท้อง อาหารไม่ย่อย ซึ่งตามมาด้วยอาการหายใจลำบาก อึดอัดในช่องท้องได้ นอกจากนี้ มักมีออาการปวดจุกแน่นบริเวณลิ้นปี่- นิ่วในถุงน้ำดี ทำให้มีอาการอาหารไม่ย่อย ท้องอืด แน่นท้อง คล้ายกระเพาะอาหารอักเสบได้ แต่จะทำให้เกิดอาการปวดท้องบริเวณช่องท้องด้านขวาบนร่วมด้วย- การทานอาหารที่ทำให้เกิดแก๊สหรือเครื่องดื่มที่มีแก๊สมากไป เช่น น้ำอัดลม ถั่ว เมล็ดธัญพืชต่างๆ หรือทานอาหารที่ย่อยยาก หรือทานอาหารเข้าไปเป็นปริมาณมาก ทำให้อาหารไม่ย่อย เกิดแก๊สในกระเพาะอาหาร และแน่นท้องตามมา- ผลข้างเคียงจากการทานยาบางชนิด เช่น อาหารเสริมธาตุเหล็ก แคลเซียม เป็นต้น ซึ่งอาจทำให้เกิดอาการท้องอืด แน่นท้องตามมาได้- การขาดน้ำย่อยอาหารบางชนิด เช่น น้ำย่อยย่อยโปรตีนนม แล้วได้ดื่มนมเข้าไปปริมาณมาก- มีท้องผูก- การมีความเครียด วิตกกังวล- มีเนื้องอกหรือมะเร็งในช่องท้องนอกจากนี้ หากเป็นผู้หญิง การตั้งครรภ์ก็เป็นสาเหตุทำให้เกิดอาการได้ ดังนั้น หากเป็นผู้หญฺิง ก็ควรตรวจหาการตั้งครรภ์ดูด้วย หากไม่ได้ตั้งครรภ์ ในเบื้องต้น แนะนำให้ทานอาหารอ่อน ย่อยง่าย รสไม่จัด เคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมากไม่ดื่มน้ำอัดลม อัดแก๊สต่างๆ หลีกเลี่ยงอาหารประเภทถั่วและธัญพืชต่างๆ รวมถึงอาหารที่มีไขมันสูง ทั้งนี้ อาจทานยาที่ช่วยการเกิดแก๊สและลดอาการแน่นท้อง เช่น ไซเมทิโคน (simethicone), เอ็ม คาร์มิเนทิฟ (M. Carminative) มาเจสโต (magesto-F) เป็นต้น แต่หากอาการยังไม่ดีขึ้น ก็ควรไปพบแพทย์เพื่อรักษาค่ะ